“โนมูระ” คัด 7 หุ้นเด่น มิ.ย.65 ชู INSET พื้นฐานแกร่ง กำไรปีนี้ 170 ลบ. เคาะเป้า 7 บ.
“บล.โนมูระ พัฒนสิน” คัด 7 หุ้นเด่นเดือนมิ.ย.65 พร้อมชู INSET เป็นหุ้นพื้นฐานแกร่ง แนะนำ “ซื้อ” ราคาเป้าหมาย 7 บ. คาดกำไรปี 65 แตะระดับ 171 ล้านบาท โต 15% จากปีก่อน
“บล.โนมูระ พัฒนสิน” คัด 7 หุ้นเด่นเดือนมิ.ย.65 พร้อมชู INSET เป็นหุ้นพื้นฐานแกร่ง แนะนำ “ซื้อ” ราคาเป้าหมาย 7 บ. คาดกำไรปี 65 แตะระดับ 171 ล้านบาท โต 15% จากปีก่อน
9 มิ.ย. 2565

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์วานนี้ (1 มิ.ย.65) ว่า ระยะสั้นคงน้ำหนักลงทุนหุ้นไทยที่ 55% ประเมินตลาดรีบาวด์รอบสั้นเกินบริเวณ 1,654 จุดไม่มาก มีแนวต้านถัดไป คือ 1,667/1,676 จุด ด้านกลุ่มที่เคลื่อนไหวดีกว่าตลาดยังมองหุ้นเทคโนโลยีที่สัปดาห์นี้มีประเด็นการเริ่มใช้ PDPA หนุน ได้แก่บริษัท อินฟราเซท จำกัด (มหาชน) หรือ INSET, บริษัท เบริล 8 พลัส จำกัด (มหาชน) หรือ BE8 และบริษัท บลูบิค กรุ๊ป จำกัด (มหาชน) หรือ BBIK
สำหรับหุ้นได้ประโยชน์บาทอ่อน ทางตรงและจำหน่ายอาหารที่เป็นสินค้าจำเป็น ได้แก่ บริษัท จีเอฟพีที จำกัด (มหาชน) หรือ GFPT และบริษัท เจริญโภคภัณฑ์อาหาร จำกัด (มหาชน) หรือ CPF
ด้านกลุ่มสินค้ายังเป็นที่ต้องการ ได้แก่ บริษัท เซ็ปเป้ จำกัด (มหาชน) หรือ SAPPE, บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA, บริษัท เคซีอี อีเลคโทรนิคส์ จำกัด (มหาชน) หรือ KCE ทางอ้อม ได้แก่ บริษัท กรุงเทพดุสิตเวชการ จำกัด(มหาชน) หรือ BDMS หุ้นกลุ่ม China Play ที่คาดได้รับประโยชน์จากการกลับมากระตุ้นเศรษฐกิจของจีน
ขณะที่กลุ่มพลังงาน ได้แก่ บริษัท ไทยออยล์ จำกัด (มหาชน) หรือ TOP, บริษัท บางจาก คอร์ปอเรชั่น จำกัด (มหาชน) หรือ BCP กลุ่มปิโตรเคมี ได้แก่ บริษัท อินโดรามา เวนเจอร์ส จำกัด (มหาชน) หรือ IVL, บริษัท พีทีที โกลบอล เคมิคอล จำกัด (มหาชน) หรือ PTTGC กลุ่มเดินเรือ ได้แก่ บริษัท โทรีเซนไทย เอเยนต์ซีส์ จำกัด (มหาชน) หรือ TTA, บริษัท พรีเชียส ชิพปิ้ง จำกัด (มหาชน) หรือ PSL กลุ่มส่งออกชิ้นส่วนอิเลคทรอนิกส์/อาหาร ได้แก่ KCE, บริษัท เจริญโภคภัณฑ์อาหาร จำกัด (มหาชน) หรือ CPF, บริษัท ฮานา ไมโครอิเล็คโทรนิคส จำกัด (มหาชน) หรือ HANA (เน้นตั้งรับ)
ส่วนหุ้น High Growth ที่มีพื้นฐานแกร่ง ได้แก่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT, บริษัท เจ มาร์ท จำกัด (มหาชน) หรือ JMART, KCE, บริษัท ชโย กรุ๊ป จำกัด (มหาชน) หรือ CHAYO, บริษัทเงินทุน ศรีสวัสดิ์ จำกัด (มหาชน) หรือ BFIT, บริษัท เงินติดล้อ จำกัด (มหาชน) หรือ TIDLOR หุ้นเปิดเมืองที่ยังแลกการ์ด ได้แก่ บริษัท บัตรกรุงไทย จำกัด (มหาชน) หรือ KTC, บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR, บริษัท ซาบีน่า จำกัด (มหาชน) หรือ SABINA, บริษัท สยามแม็คโคร จำกัด (มหาชน) หรือ MAKRO, บริษัท ซีพี ออลล์ จำกัด (มหาชน) CPALL, บริษัท วีจีไอ จำกัด (มหาชน) หรือ VGI, บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC, บริษัท เซ็นทรัลพัฒนา จำกัด (มหาชน) หรือ CPN
ส่วนหุ้นเด่นเดือนมิ.ย ได้แก่ BDMS, BFIT, JMT, KTC, KCE, TIDLOR และ บริษัท อินฟราเซท จำกัด (มหาชน) หรือ INSET
สำหรับ INSET ราคาเป้าหมาย 7 บาท พร้อมมองว่าบริษัทเป็นผู้รับเหมาไอซีทีที่เชี่ยวชาญด้าน 1) สร้าง Data center ซึ่งเป็นหน่วยซัพพอร์ตที่จำเป็นทั้ง 5G, Cloud, IoT, Blockchain 2) งานเสาสายโทรคมนาคม ระบบอาณัติสัญญาณรถไฟ ซึ่งล้วนอยู่ในรอบลงทุนใหญ่ ประเมินเม็ดเงินลงทุนรวมกันเกิน 1 แสนล้านบาทต่อปี โดยมีฐานลูกค้าครอบคลุมทั้งงานรัฐและเอกชน สำหรับ Backlog ปัจจุบันสูง 2.5 พันล้านบาท และมีโอกาสสูงขึ้นช่วงถัดไป โดยประเมินกำไรปี 65 ที่ 171 ล้านบาท โต 15% จากปีก่อน